Diari Oficial de la Generalitat Valenciana


Sumari del DOGV 4683, del 03-02-2004 (2004/585)

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Rojales (Alacant).
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/585


Data del document
:   25-11-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Rojales
    * farmacologia
    * legislació farmacèutica
    * procediment administratiu

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Rojales (Alacant). [2004/X585]
  
Vist l'expedient iniciat a instància d'Antonio Martínez García, com a alcalde de l'Ajuntament de Rojales (Alacant), en data de 18 de febrer de 2003, a fi de sol·licitar l'autorització d'una nova oficina de farmàcia en el citat municipi, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. Antonio Martínez García, com a alcalde de l'Ajuntament de Rojales (Alacant), en data de 18 de febrer de 2003, sol·licita l'autorització d'una nova oficina de farmàcia en el municipi esmentat, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. El tràmit de l'expedient es va posar de manifest als farmacèutics del municipi de Rojales (Alacant). Van formular un escrit d'oposició a la concessió de l'autorització sol·licitada Gregorio Adsuar Aguilar i Manuel Jesús Chazarra Fuster.
  
III. Es va tramitar l'expedient segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia. La Direcció General de Farmàcia i Productes Sanitaris va emetre un informe desfavorable a la concessió de l'autorització sol·licitada.
  
Els fonaments jurídics següents s'apliquen als fets anteriors:
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves oficines de farmàcia, i el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. De la documentació presentada, de data 1 de març de 2003, conforme amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix ?per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que acrediten els organismes oficials competents, en un 20% de la capacitat, imputant a les vivendes de segona residència una capacitat de quatre habitants per vivenda?, es deduïx que:
  
- 2.234 vivendes de segona residència x 4 habitants x 0,2
  
 = 1.787 hab.
  
- 98 habitacions dobles d'hotel x 2 habitants x 0,2
  
 = 39 hab.
  
- 50 allotjaments temporals x 4 habitants x 0,2
  
 = 40 hab.
  
 Total = 1.866 hab.
  
Per tant, el total de 1.866 habitants estacionals acreditats és molt inferior al mòdul de 3.500 habitants estacionals que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia en aplicació del mòdul turístic.
  
D'altra banda, el certificat del secretari de l'Ajuntament de Rojales, de data 18 de febrer de 2003, no és conforme amb l'article 4 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, atés que fa una estimació de la població flotant, i no un certificat segons el nombre de vivendes de segona residència, places hoteleres, càmpings i la resta d'allotjaments temporals, com establix el decret esmentat.
  
En conseqüència, vistos els fets i fonaments jurídics anteriors, resolc:
  
Denegar l'autorització administrativa per a l'establiment d'una nova oficina de farmàcia en el municipi de Rojales (Alacant) en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància d'Antonio Martínez García, com a alcalde de l'Ajuntament de Rojales (Alacant).
  
Que es publique esta resolució en el Diari Oficial de la Generalitat Valenciana amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.